న్యూఢిల్లీ: ఉత్తరప్రదేశ్ అసెంబ్లీ ఎన్నికలకు ముందు సమాజ్వాదీ పార్టీలో తలెత్తిన ఆధిపత్య పోరు ఇప్పటికీ కొనసాగుతోంది. సమాజ్వాదీ పార్టీ కురువృద్ధుడు ములాయం సింగ్ యాదవ్, ఆయన కుమారుడు మాజీ సీఎం అఖిలేశ్ పైకి బాగానే ఉన్నట్టు కనిపిస్తున్నా పార్టీ వ్యవహారాల్లో మాత్రం వీరికి అస్సలు పొసగడం లేదు. ఇప్పటికే పార్టీ పగ్గాలను చేతుల్లోకి తీసుకున్న అఖిలేశ్... తాజాగా ఆ పార్టీ జాతీయ కార్యనిర్వాహక మండలి నుంచి ములాయం సింగ్ను తొలగించారు. ములాయంతో పాటు ఆయన సోదరుడు శివపాల్ యాదవ్ను కూడా జాతీయ రాజకీయాల నుంచి పక్కకు తప్పించారు. 25 యేళ్ల క్రితం ములాయం సింగ్ యాదవ్ సమాజ్వాదీ పార్టీని స్థాపించిన సంగతి తెలిసిందే. ఆధిపత్య పోరు కారణంగా... ఈ ఏడాది అసెంబ్లీ ఎన్నికలకు ముందు తండ్రి చేతి నుంచి పార్టీ పగ్గాలు లాక్కున్న అఖిలేశ్... చివరికి ఆయనకు పార్టీలో ఎలాంటి స్థానం లేకుండా చేయడం విశేషం. పార్టీ జాతీయ అధ్యక్షుడిగా అఖిలేశ్ ఎన్నికైన కొద్ది రోజులకే ఈ పరిణామాలు చోటుచేసుకున్నాయి. ఇటీవల జరిగిన పార్టీ జాతీయ కార్యవర్గ సమావేశానికి కూడా ములాయం సింగ్ హాజరు కాకపోగా... పార్టీ చీఫ్గా అఖిలేవ్ యాదవ్ ఎన్నికయ్యారు. మరోవైపు ఎన్నికల సంఘానికి సమర్పించిన సమాజ్వాదీ పార్టీ ఆఫీస్ బేరర్ల జాబితాలో ములాయం సింగ్, శివపాల్ సోదరులకు కనీసం ఎలాంటి పదవులూ ఇచ్చినట్టు పేర్కొనకపోవడం గమనార్హం.
newdhilly: uttarapradesh assembley ennikalaku mundu samajwadi paartiiloo talettina aadhipatya poru ippatikee konasagutondi. samajwadi party kuruvruddhudu mulayam sing yadav, aayana kumarudu maji cm akhilesh paiki bagane unnattu kanipistunna party vyavahaaraallo maatram veeriki assalu posagadam ledu. ippatike party paggaalanu chetulloki teesukunna akhilesh... taajaagaa aa party jaateeya kaaryanirvaahaka mandali nunchi mulayam singnu tolaginchaaru. mulaayamtho paatu aayana sodarudu shivapal yaadavnu kuudaa jaateeya rajakeeyala nunchi pakkaku tappinchaaru. 25 yella kritam mulayam sing yadav samajwadi paartiini sthaapinchina sangati telisinde. aadhipatya poru kaaranamgaa... ee edaadi assembley ennikalaku mundu tandri cheti nunchi party paggaalu laakkunna akhilesh... chivariki aayanaku paartiiloo elanti sthaanam lekunda cheyadam visesham. party jaateeya adhyakshudigaa akhilesh ennikaina koddi rojulake ee parinaamaalu chotuchesukunnayi. iteevala jarigina party jaateeya karyavarga samavesaniki kuudaa mulayam sing haajaru kakapoga... party cheefga akhilev yadav ennikayyaaru. marovaipu ennikala sanghaaniki samarpinchina samajwadi party offies berarla jaabitaalo mulayam sing, shivapal sodarulaku kaneesam elanti padavuluu ichinattu perkonakapovadam gamanarham.